section_heading: Povijest
paragraph_text: Prema Scientific American-u od 28. ožujka 1891., parna lokomotiva i vagoni su bili u redovnom i neprekidnom prometu za prijevoz putnika tijekom nekoliko tjedana u ljeto 1890. godine. Usluga prijevoza putnika je uspostavljena između Gravesenda i otoka Coney na području Brooklyna, na napuštenom dijelu starog standardnog kolosijeka pruge Sea Beach-Brighton. Prva lokomotiva težila je devet tona, imala je dva cilindra od 25 puta 28 centimetara, pri čemu su klipnjače oba spojene polugama s pogonskim kotačem promjera 1.82 metra, dok je prednji dio lokomotive stajao na dva kotača promjera 0.96 metra, jedan iza drugog. Ovi su kotači imali dvostruke prirubnice za dodir s obje strane tračnice kolosijeka, kao i parovi kotača vagona istog promjera smješteni ispod poda pri kraju svakog putničkog vagona.